A-unan on gant Steve pa lavar ez eo ar yezhoù ur bed a voazioù hag a vommoù-lavar bev. Ha ret e vefe gouzout e peseurt degouezh e vefe da lavaret je taime :  - ur vamm ouzh he bugel ;  - ur bugel ouzh e vamm-gozh  ;  - Doue ouzh e grouadelezh ;  - un den ouzh e wreg goude bezañ bet o vevañ asambles e-pad 50 vloaz ;  - unan en deus choant diskleriañ e garantez ouzh e vuiañ-karet.  Ret eo din anzav neo ket degouezhet ganin klevet pe lavaret je taime e brezhoneg (piv n deus skiant-prenet war an dachenn-se?), met trist e vije kaout un doare hepken da esteurel hon santimantoù (-añchoù). Joa m eus ouzhoch a vez lavaret e bro-Leon pa ne vez ken. Brav e kavan ar verb Karout, (piv n deus lavaret  e veze savet ar yezhoù gant ar varzhed?) ha ne choarzhfen ket ma tegouezhfe ganin klevet da garout a ran e pleg ma skouarn.  Eveljust, ma trofen da sot gant ur vrezhonegerez a-vihanik (chañsoù bras a zo e vefe-hi en tu-hont da 60 vloaz) ne rafen ket gant karout :-)    Alan ar Gall